nibzard/narodne-novine-full-text-markdown huggingface dataset:
### NN 126/2021 (24.11.2021.), Odluka o katastarskoj izmjeri na području Nacionalnog parka Sjeverni Velebit (NP Sjeverni Velebit)

DRŽAVNA GEODETSKA UPRAVA

2148

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18), Državna geodetska uprava donosi

ODLUKU

O KATASTARSKOJ IZMJERI NA PODRUČJU NACIONALNOG PARKA SJEVERNI VELEBIT
 (NP SJEVERNI VELEBIT)

I.

Na području Nacionalnog parka Sjeverni Velebit (NP Sjeverni Velebit) provest će se katastarska izmjera u svrhu izrade katastra nekretnina i obnove zemljišne knjige. Katastarska izmjera će se provesti za dijelove katastarskih općina Sveti Juraj, Klada, Stinica, Krasno, Jablanac i Starigrad na području Grada Senja.

II.

Katastarsku izmjeru provodi Državna geodetska uprava, a stručne geodetske poslove, u okviru usluga provođenja katastarske izmjere te izrade elaborata katastarske izmjere za potrebe osnivanja katastra nekretnina, obavit će trgovačka društva (zajednica ponuditelja) ACES d.o.o., Antuna Barca 7c, Zadar, CADCOM d.o.o., XI. Trokut 5, Zagreb, Geo Grupa d.o.o., Savska cesta 144a, Zagreb i Geoprojekt d.d., Nova cesta 224/2, Opatija.

III.

U obavljanju poslova katastra nekretnina službenici Državne geodetske uprave i zaposlenici trgovačkih društava, ACES d.o.o., Antuna Barca 7c, Zadar, CADCOM d.o.o., XI. Trokut 5, Zagreb, Geo Grupa d.o.o., Savska cesta 144a, Zagreb i Geoprojekt d.d., Nova cesta 224/2, Opatija, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu, na području na kojem se provodi katastarska izmjera, dužni su do 1. rujna 2022. godine vidljivim trajnim oznakama, i na svoj trošak, označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu će se pisanim putem pozvati na obilježavanje granica zemljišta.

VI.

Državna geodetska uprava (Područni ured za katastar Gospić) i trgovačka društva (ACES d.o.o., Antuna Barca 7c, Zadar, CADCOM d.o.o., XI. Trokut 5, Zagreb, Geo Grupa d.o.o., Savska cesta 144a, Zagreb i Geoprojekt d.d., Nova cesta 224/2, Opatija) osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskim izmjerama izrađuju se elaborati katastarske izmjere.

VIII.

Pregledan i potvrđen elaborat katastarske izmjere izlagat će se na javni uvid istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/21-04/12
 Urbroj: 541-04-01-01/1-21-31
 Zagreb, 10. studenoga 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 126/2021 (24.11.2021.), Odluka o katastarskoj izmjeri na području Nacionalnog parka Paklenica (NP Paklenica)

DRŽAVNA GEODETSKA UPRAVA

2149

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18), Državna geodetska uprava donosi

ODLUKU

O KATASTARSKOJ IZMJERI NA PODRUČJU NACIONALNOG PARKA PAKLENICA
 (NP PAKLENICA)

I.

Na području Nacionalnog parka Paklenica (NP Paklenica) provest će se katastarska izmjera u svrhu izrade katastra nekretnina i obnove zemljišne knjige. Katastarska izmjera će se provesti za:

– dijelove katastarskih općina Tribanj, Starigrad i Seline na području Općine Starigrad,

– dijelove katastarskih općina Kukljić i Počitelj na području Grada Gospića,

– dijelove katastarskih općina Raduč i Sveti Rok na području Općine Lovinac.

II.

Katastarsku izmjeru provodi Državna geodetska uprava, a stručne geodetske poslove, u okviru usluga provođenja katastarske izmjere te izrade elaborata katastarske izmjere za potrebe osnivanja katastra nekretnina, obavit će trgovačka društva (zajednica ponuditelja) ACES d.o.o., Antuna Barca 7c, Zadar, CADCOM d.o.o., XI. Trokut 5, Zagreb, Geo Grupa d.o.o., Savska cesta 144a, Zagreb i Geoprojekt d.d., Nova cesta 224/2, Opatija.

III.

U obavljanju poslova katastra nekretnina službenici Državne geodetske uprave i zaposlenici trgovačkih društava, ACES d.o.o., Antuna Barca 7c, Zadar, CADCOM d.o.o., XI. Trokut 5, Zagreb, Geo Grupa d.o.o., Savska cesta 144a, Zagreb i Geoprojekt d.d., Nova cesta 224/2, Opatija, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu, na području na kojem se provodi katastarska izmjera, dužni su do 1. ožujka 2022. godine vidljivim trajnim oznakama, i na svoj trošak, označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu će se pisanim putem pozvati na obilježavanje granica zemljišta.

VI.

Državna geodetska uprava (Područni ured za katastar Gospić i Područni ured za katastar Zadar) i trgovačka društva (ACES d.o.o., Antuna Barca 7c, Zadar, CADCOM d.o.o., XI. Trokut 5, Zagreb, Geo Grupa d.o.o., Savska cesta 144a, Zagreb i Geoprojekt d.d., Nova cesta 224/2, Opatija) osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskim izmjerama izrađuju se elaborati katastarske izmjere.

VIII.

Pregledan i potvrđen elaborat katastarske izmjere izlagat će se na javni uvid istodobno i povezano s obnovom zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/21-04/12
 Urbroj: 541-04-01-01/1-21-32
 Zagreb, 10. studenoga 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 126/2021 (24.11.2021.), Odluka o izmjeni Odluke o gradskim porezima Grada Trogira

Grad Trogir

2150

Na temelju članka 20. i članka 42. Zakona o lokalnim porezima (»Narodne novine« 115/16 i 101/17), te članka 40. Statuta Grada Trogira (»Službeni glasnik Grada Trogira« br. 4/13,9/13,6/14, 1/18, 3/19 , 5/20 i 9/21), Gradsko vijeće Grada Trogira, na 5. sjednici održanoj 10. studenoga 2021. g., donosi

ODLUKU

O IZMJENI ODLUKE O GRADSKIM POREZIMA GRADA TROGIRA

Članak 1.

U Odluci o gradskim porezima Grada Trogira (»Službeni glasnik Grada Trogira« br. 23/20 i »Narodne novine« br. 119/20) mijenja se stavak 1. članka 6. i glasi:

»Porez na kuće za odmor plaća se u iznosu od 15 kn po četvornom metru korisne površine.«

Članak 2.

Ova Odluka objavit će se u »Službenom glasniku Grada Trogira« i u »Narodnim novinama«, a primjenjuje se od 1. siječnja 2022.godine.

Klasa: 410-01/20-01/2
 Urbroj: 2184/01-31/05-21-7
 Trogir, 10. studenoga 2021.

Predsjednik Gradskog vijeća
 Toni Zulim, v. r.
### NN 126/2021 (24.11.2021.), Rješenje o imenovanju intendantice Hrvatskog narodnog kazališta u Zagrebu

VLADA REPUBLIKE HRVATSKE

2142

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 25. stavka 1. Zakona o kazalištima (»Narodne novine«, br. 71/06., 121/13., 26/14. i 98/19.), Vlada Republike Hrvatske je na sjednici održanoj 17. studenoga 2021. donijela

RJEŠENJE

O IMENOVANJU INTENDANTICE HRVATSKOG NARODNOG KAZALIŠTA U ZAGREBU

Imenuje se dr. sc. IVA HRASTE-SOČO intendanticom Hrvatskog narodnog kazališta u Zagrebu, s danom 1. rujna 2022.

Klasa: UP/I 080-02/21-01/148

Urbroj: 50301-15/28-21-02

Zagreb, 17. studenoga 2021.

Predsjednik
 mr. sc. Andrej Plenković, v. r.
### NN 126/2021 (24.11.2021.), Rješenje o razrješenju ravnatelja Središnje agencije za financiranje i ugovaranje programa i projekata Europske unije

Vlada Republike Hrvatske

2140

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 44. Zakona o ustanovama (»Narodne novine«, br. 76/93., 29/97., 47/99., 35/08, 127/19.) i članka 8. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07., 114/07., 29/12., 56/13. i 24/16.), Vlada Republike Hrvatske je na sjednici održanoj 17. studenoga 2021. donijela

RJEŠENJE

O RAZRJEŠENJU RAVNATELJA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Razrješuje se TOMISLAV PETRIC dužnosti ravnatelja Središnje agencije za financiranje i ugovaranje programa i projekata Europske unije.

Klasa: UP/I 080-02/21-02/74

Urbroj: 50301-15/07-21-02

Zagreb, 17. studenoga 2021.

Predsjednik
 mr. sc. Andrej Plenković, v. r.
### NN 126/2021 (24.11.2021.), Rješenje o razrješenju intendantice Hrvatskog narodnog kazališta u Zagrebu

VLADA REPUBLIKE HRVATSKE

2141

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 25. stavka 1. Zakona o kazalištima (»Narodne novine«, br. 71/06., 121/13., 26/14. i 98/19.), Vlada Republike Hrvatske je na sjednici održanoj 17. studenoga 2021. donijela

RJEŠENJE

O RAZRJEŠENJU INTENDANTICE HRVATSKOG NARODNOG KAZALIŠTA U ZAGREBU

Razrješuje se mr. sc. DUBRAVKA VRGOČ dužnosti intendantice Hrvatskog narodnog kazališta u Zagrebu, s danom 31. kolovoza 2022., zbog isteka mandata.

Klasa: UP/I 080-02/21-02/75

Urbroj: 50301-15/28-21-02

Zagreb, 17. studenoga 2021.

Predsjednik
 mr. sc. Andrej Plenković, v. r.
### NN 127/2021 (26.11.2021.), Pravilnik o Evidenciji civilnih stradalnika iz Domovinskog rata

MINISTARSTVO HRVATSKIH BRANITELJA

2159

Na temelju članka 62. stavka 5. Zakona o civilnim stradalnicima iz Domovinskog rata (»Narodne novine«, br. 84/21), ministar hrvatskih branitelja donosi

PRAVILNIK

O EVIDENCIJI CIVILNIH STRADALNIKA IZ DOMOVINSKOG RATA

Članak 1.

Ovim Pravilnikom uređuje se način prikupljanja, vođenja i ažuriranja podataka u Evidenciji civilnih stradalnika iz Domovinskog rata (u daljnjem tekstu: Evidencija), način na koji će Evidencija biti dostupna nadležnim tijelima kao i drugo važno za Evidenciju.

Članak 2.

(1) Evidencija je službena evidencija u kojoj su objedinjene sve osobe koje imaju priznat status civilnog stradalnika iz Domovinskog rata.

(2) Evidencija se vodi temeljem službenih podataka nadležnih tijela.

Članak 3.

Evidencija sadrži sljedeće podatke:

a) osobni podaci:

1. ime, prezime

2. ime roditelja

3. OIB ili druga identifikacijska oznaka

4. datum, mjesto i država rođenja

5. spol

6. adresa prebivališta

b) podaci o ostvarenom statusu i pravima:

1. status (civilni invalid iz Domovinskog rata, poginula, umrla ili nestala civilna osoba iz Domovinskog rata, odnosno član obitelji poginule, umrle ili nestale civilne osobe iz Domovinskog rata)

2. ostvarena prava

c) ostali podaci.

Članak 4.

Tijelo državne uprave nadležno za hrvatske branitelje (u daljnjem tekstu: Ministarstvo) će podatke iz ovoga Pravilnika ažurirati sukladno podacima dostavljenim od nadležnih tijela bez odgode.

Članak 5.

(1) Ministarstvo će nadležnim javnopravnim tijelima za službene potrebe elektroničkim putem omogućiti izdavanje potvrde sa sljedećim podacima iz Evidencije:

a) o statusu civilnog invalida iz Domovinskog rata

b) o statusu člana obitelji civilne osobe poginule, umrle ili nestale u Domovinskom ratu.

(2) Ministarstvo, područne jedinice Ministarstva i upravno tijelo županije odnosno Grada Zagreba u čijem je djelokrugu obavljanje povjerenih poslova državne uprave koji se odnose na ostvarivanje prava civilnih stradalnika iz Domovinskog rata nadležno prema prebivalištu, na zahtjev stanke može izdati potvrdu iz stavka 1. ovoga članka, za potrebe ostvarivanja prava iz Zakona o civilnim stradalnicima iz Domovinskog rata ili drugih prava na temelju statusa civilnog stradalnika iz Domovinskog rata.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-02/4
 Urbroj: 522-02/2-21-2
 Zagreb, 12. studenoga 2021.

Potpredsjednik Vlade
 i ministar hrvatskih branitelja
 Tomo Medved, v. r.
### NN 127/2021 (26.11.2021.), Odluka o pokretanju postupka izrade Nacionalnog plana razvoja biciklističkog prometa za razdoblje od 2022. do 2027. godine

VLADA REPUBLIKE HRVATSKE

2153

Na temelju članka 38. stavka 3. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17.) i članka 12. stavka 1. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/18.), Vlada Republike Hrvatske je na sjednici održanoj 24. studenoga 2021. donijela

ODLUKU

O POKRETANJU POSTUPKA IZRADE NACIONALNOG PLANA RAZVOJA BICIKLISTIČKOG PROMETA ZA RAZDOBLJE
 OD 2022. DO 2027. GODINE

I.

Ovom Odlukom zadužuje se Ministarstvo mora, prometa i infrastrukture da izradi Nacionalni plan razvoja biciklističkog prometa za razdoblje od 2022. do 2027. godine (u daljnjem tekstu: Nacionalni plan).

Cilj Nacionalnog plana je stvaranje preduvjeta za prijelaz na čiste nisko ugljične oblike prometovanja i ubrzanje tranzicije prema nisko ugljičnom gospodarstvu, održivom turizmu, unaprjeđenju sustava prostornog uređenja te u konačnici zdravijem, aktivnijem i kvalitetnijem životu građana.

U okviru Nacionalnog plana definirat će se posebni ciljevi, pokazatelji ishoda, izvori sredstava za provedbu te metodologija praćenja provedbe i vrednovanja Nacionalnog plana, a kroz pripadajući akcijski plan odredit će se mjere te nositelji provedbe mjera.

II.

Ministarstvo mora, prometa i infrastrukture dužno je pratiti i koordinirati provedbu svih posebnih ciljeva predviđenih Nacionalnim planom iz točke I. ove Odluke.

III.

Zadužuje se ministar mora, prometa i infrastrukture da u roku od 15 dana od dana stupanja na snagu ove Odluke imenuje stručnu radnu skupinu za izradu prijedloga Nacionalnog plana.

Ministarstvo mora, prometa i infrastrukture obavlja stručne, administrativne i tehničke poslove za stručnu radnu skupinu iz stavka 1. ove točke.

IV.

Ministarstvo mora, prometa i infrastrukture dužno je u roku od osam dana od dana stupanja na snagu ove Odluke putem svoje mrežne stranice obavijestiti javnost o početku izrade Nacionalnog plana.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/397

Urbroj: 50301-05/20-21-2

Zagreb, 24. studenoga 2021.

Predsjednik
 mr. sc. Andrej Plenković, v. r.
### NN 127/2021 (26.11.2021.), Odluka o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Hong Konga

Stožer civilne zaštite Republike Hrvatske

2161

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 26. studenoga 2021., donosi

ODLUKU

O SIGURNOSNOJ MJERI PRIVREMENE ZABRANE ULASKA U REPUBLIKU HRVATSKU ZA OSOBE KOJE DOLAZE IZ JUŽNOAFRIČKE REPUBLIKE, BOCWANE, KRALJEVINE ESWATINI, LESOTA, NAMIBIJE, ZIMBABVEA I HONG KONGA

I.

Ovom Odlukom se, radi zaštite pučanstva Republike Hrvatske od bolesti COVID-19, zbog pojave novog soja virusa SARS-CoV-2 (B.1.1.529), a s ciljem zaštite javno-zdravstvenog interesa uvodi sigurnosna mjera zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Hong Konga, ili su boravili u tim zemljama u zadnjih 14 dana.

Iznimno od stavka 1. ove točke za državljane Republike Hrvatske kao i za članove njihovih obitelji te državljane trećih zemalja koji su osobe s dugotrajnim boravištem na temelju Direktive Vijeća 2003/109/EZ od 25. studenoga 2003. godine o statusu državljana trećih zemalja s dugotrajnim boravištem i osobama koje imaju pravo boravka temeljem drugih direktiva EU ili nacionalnog prava u Republici Hrvatskoj ili koje imaju nacionalne dugoročne vize za Republiku Hrvatsku, a koji dolaze iz država iz stavka 1. ove točke uvodi se obvezna karantena u trajanju od 14 dana od dana ulaska u Republiku Hrvatsku i obvezno testiranje na virus SARS-CoV-2 zadnji dan karantene.

II.

Na osobe iz točke I. ove Odluke ne primjenjuju se odredbe odluke Stožera civilne zaštite Republike Hrvatske kojom je uvedena privremena zabrana i ograničavanje prelaska preko graničnih prijelaza Republike Hrvatske.

III.

Sigurnosna mjera iz točke I. ove Odluke određuje se u trajanju do 15. prosinca 2021.

IV.

Ova Odluka objavit će se u »Narodnim novinama«, a stupa na snagu 27. studenoga 2021.

Klasa: 810-06/20-01/7
 Urbroj: 511-01-300-21-457
 Zagreb, 26. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2021 (30.11.2021.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

2178

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 30. studenoga 2021., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21, 100/21, 106/21, 112/21, 117/21 i 121/21) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 15. prosinca 2021.«.

II.

Ova Odluka objavit će se u »Narodnim novinama«, a stupa na snagu 1. prosinca 2021.

Klasa: 810-06/20-01/7
 Urbroj: 511-01-300-21-462
 Zagreb, 30. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2021 (30.11.2021.), Odluka o izmjeni Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

STOŽER CIVILNE ZAŠTITE REPUBLIKE HRVATSKE

2175

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 30. studenoga 2021., donosi

ODLUKU

O IZMJENI ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 119/21) točka XIV. mijenja se i glasi:

»Nužne epidemiološke mjere iz ove Odluke određuju se u trajanju do 15. prosinca 2021.«.

II.

Ova Odluka objavit će se u »Narodnim novinama«, a stupa na snagu 1. prosinca 2021.

Klasa: 810-06/20-01/7
 Urbroj: 511-01-300-21-459
 Zagreb, 30. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2021 (30.11.2021.), Odluka o izmjenama Odluke o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Hong Konga

Stožer civilne zaštite Republike Hrvatske

2174

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 30. studenoga 2021., donosi

ODLUKU

O IZMJENAMA ODLUKE O SIGURNOSNOJ MJERI PRIVREMENE ZABRANE ULASKA U REPUBLIKU HRVATSKU ZA OSOBE KOJE DOLAZE IZ JUŽNOAFRIČKE REPUBLIKE, BOCWANE, KRALJEVINE ESWATINI, LESOTA, NAMIBIJE, ZIMBABVEA I HONG KONGA

I.

U Odluci o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Hong Konga (»Narodne novine« broj 127/21) naziv Odluke mijenja se i glasi:

»Odluka o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea, Hong Konga i Republike Mozambik«.

II.

Točka I. mijenja se i glasi:

»Ovom Odlukom se, radi zaštite pučanstva Republike Hrvatske od bolesti COVID-19, zbog pojave novog soja virusa SARS-CoV-2 (B.1.1.529), a s ciljem zaštite javno-zdravstvenog interesa uvodi sigurnosna mjera zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea, Hong Konga i Republike Mozambik, ili su boravili u tim zemljama u zadnjih 14 dana.«.

III.

Ova Odluka objavit će se u »Narodnim novinama«, a stupa na snagu 1. prosinca 2021.

Klasa: 810-06/20-01/7
 Urbroj: 511-01-300-21-458
 Zagreb, 30. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2021 (30.11.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

2177

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 30. studenoga 2021., donosi

ODLUKU

O IZMJENI ODLUKE O UVOĐENJU
 POSEBNE ORGANIZACIJE RADA ZA
 DJELATNOST TRGOVINE KOJA SE
 OBAVLJA U PRODAVAONICAMA I
 TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21 i 121/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 15. prosinca 2021.«.

II.

Ova Odluka objavit će se u »Narodnim novinama«, a stupa na snagu 1. prosinca 2021.

Klasa: 810-06/20-01/7
 Urbroj: 511-01-300-21-461
 Zagreb, 30. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2021 (30.11.2021.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

2179

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 30. studenoga 2021., donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 84/21, 85/21 – ispravak, 90/21, 95/21, 100/21, 106/21, 112/21, 117/21 i 121/21) točka XIII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 15. prosinca 2021.«.

II.

Ova Odluka objavit će se u »Narodnim novinama«, a stupa na snagu 1. prosinca 2021.

Klasa: 810-06/20-01/7
 Urbroj: 511-01-300-21-463
 Zagreb, 30. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2021 (30.11.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

2176

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 30. studenoga 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21 i 121/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 15. prosinca 2021.«.

II.

Ova Odluka objavit će se u »Narodnim novinama«, a stupa na snagu 1. prosinca 2021.

Klasa: 810-06/20-01/7

Urbroj: 511-01-300-21-460

Zagreb, 30. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 130/2021 (1.12.2021.), Odluka o imenovanju zamjenica općinskog državnog odvjetnika u Općinskom državnom odvjetništvu u Zadru

DRŽAVNOODVJETNIČKO VIJEĆE

2195

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (Narodne novine, broj 67/2018 i 126/19) na 57. sjednici Vijeća održanoj 16. studenog 2021.,

odlučilo je

I. Za zamjenice općinskog državnog odvjetnika u Općinskom državnom odvjetništvu u Zadru imenuju se SILVANA BRALA, viša državnoodvjetnička savjetnica u Općinskom državnom odvjetništvu u Zadru i KATARINA GLAVAČ SLADIĆ, viša državnoodvjetnička savjetnica-specijalist u Općinskom državnom odvjetništvu u Zadru.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-40/2020
 Zagreb, 16. studenoga 2021.

Predsjednik
 Državnoodvjetničkog vijeća
 Darko Klier, v. r.
### NN 130/2021 (1.12.2021.), Odluka o imenovanju zamjenice općinskog državnog odvjetnika u Općinskom državnom odvjetništvu u Varaždinu

Državnoodvjetničko vijeće

2194

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 57. sjednici Vijeća održanoj 16. studenog 2021.,

odlučilo je

I. Za zamjenicu općinskog državnog odvjetnika u Općinskom državnom odvjetništvu u Varaždinu imenuje se ANDREJA BUNIĆ, viša državnoodvjetnička savjetnica u Županijskom državnom odvjetništvu u Varaždinu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-19/2021
 Zagreb, 16. studenoga 2021.

Predsjednik
 Državnoodvjetničkog vijeća
 Darko Klier, v. r.
### NN 130/2021 (1.12.2021.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Bjelovaru

DRŽAVNOODVJETNIČKO VIJEĆE

2196

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Višnje Janošević Ferenčić, na 57. sjednici održanoj 16. studenog 2021.,

odlučilo je

VIŠNJA JANOŠEVIĆ FERENČIĆ razrješava se dužnosti zamjenice općinskog državnog odvjetnika u Općinskom državnom odvjetništvu u Bjelovaru s danom 31. svibnja 2022.

Broj: DOVO-42/2021

Zagreb, 16. studenoga 2021.

Predsjednik
 Državnoodvjetničkog vijeća
 Darko Klier, v. r.
### NN 130/2021 (1.12.2021.), Obavijest o izmjeni Specifikacije proizvoda »Komiški rogač« – zaštićena oznaka zemljopisnog podrijetla

MINISTARSTVO POLJOPRIVREDE

2192

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, 42/20, 127/20 Odluka USRH, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »KOMIŠKI ROGAČ« – ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) zaprimilo je 8. studenog 2021. godine izmijenjenu Specifikaciju proizvoda »Komiški rogač« – zaštićena oznaka zemljopisnog podrijetla, od podnositelja zahtjeva Udruge Komiški rogač, Ribarska 10, 21 485 Komiža.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Komiški rogač« – zaštićena oznaka zemljopisnog podrijetla.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/20-01/61

Urbroj: 525-14/0882-21-17

Zagreb, 11. studenoga 2021.

Ministrica poljoprivrede
 Marija Vučković, v. r.
### NN 130/2021 (1.12.2021.), Odluka o najnižem dnevnom iznosu plaće sezonskog radnika u poljoprivredi za 2022. godinu

Ministarstvo rada, mirovinskoga sustava, obitelji i socijalne politike

2188

Na temelju članka 79. stavka 3. Zakona o tržištu rada (»Narodne novine« broj 118/18 i 32/20), ministar rada, mirovinskoga sustava, obitelji i socijalne politike, uz suglasnost ministra financija, donosi

ODLUKU

O NAJNIŽEM DNEVNOM IZNOSU PLAĆE SEZONSKOG RADNIKA U POLJOPRIVREDI ZA 2022. GODINU

Članak 1.

Najniži dnevni iznos neto plaće koju je poslodavac dužan isplatiti sezonskom radniku koji obavlja privremene odnosno povremene sezonske poslove u poljoprivredi, za 2022. godinu nakon obračuna i obustave poreza na dohodak i prireza porezu na dohodak sukladno propisima koji uređuju oporezivanje, ne može biti niži od 101,73 kuna.

Članak 2.

Na iznos plaće odnosno iz iznosa plaće iz članka 1. ove Odluke, ne obračunavaju se i ne uplaćuju doprinosi za obvezna osiguranja po stopama prema posebnom propisu, jer su isti uplaćeni unaprijed kupnjom vrijednosnog kupona.

Članak 3.

Ova će se Odluka objaviti u »Narodnim novinama«, a stupa na snagu 1. siječnja 2022. godine.

Klasa: 011-02/21-01/14
 Urbroj: 524-04-01-02/1-21-3
 Zagreb, 17. studenoga 2021.

Ministar
 Josip Aladrović, v. r.
### NN 130/2021 (1.12.2021.), Obavijest o podnesenom zahtjevu za zaštitu naziva »Istarski ovčji sir« / »Istrski ovčji sir« – zaštićena oznaka izvornosti

MINISTARSTVO POLJOPRIVREDE

2191

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18, 42/20, 127/20 Odluka USRH i 52/21) u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »ISTARSKI OVČJI SIR«/»ISTRSKI OVČJI SIR« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je Zahtjev za zaštitu naziva »Istarski ovčji sir«/»Istrski ovčji sir« – zaštićena oznaka izvornosti, od podnositelja zahtjeva Udruga uzgajivača istarskih koza i ovaca, Guran 21, 52215 Vodnjan.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Istarski ovčji sir«/»Istrski ovčji sir« – zaštićena oznaka izvornosti.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/18-01/29

Urbroj: 525-14/0882-21-10

Zagreb, 11. studenoga 2021.

Ministrica poljoprivrede
 Marija Vučković, v. r.
### NN 130/2021 (1.12.2021.), Odluka o stavljanju u službenu uporabu katastarskog operata katastra nekretnina za katastarsku općinu Subotica Podravska Nova

Državna geodetska uprava

2193

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU SUBOTICA PODRAVSKA NOVA

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Subotica Podravska Nova (MB 338656), a koji se sastoji od:

– katastarskog plana u digitalnom obliku

– digitalnog ortofotoplana i digitalnog modela terena

– elaborata geodetske osnove

– pregledne karte u mjerilu 1:5000 (6 komada)

– pregledne karte u mjerilu 1:10 000 s podjelom na detaljne listove katastarskog plana, te podjelom na skice izmjere

– detaljnih listova katastarskog plana u mjerilu 1:1000 (45 listova)

– skica izmjere (157 listova)

– popisa katastarskih čestica u rasponu od broja 1 do 2089 (ukupno 2040 k.č.)

– popisa osoba upisanih u posjedovne listove i

– posjedovnih listova u rasponu od broja 1 do 2045 (ukupno 2040 PL-ova).

II.

Katastarski operat katastra nekretnina za katastarsku općinu Subotica Podravska Nova (MB 338656) stavlja se u službenu uporabu 22. studenoga 2021. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Subotica Podravska Nova (MB 338656), svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Subotica Podravska Nova (MB 338656).

IV.

Katastarski operat katastra nekretnina za katastarsku općinu Subotica Podravska Nova (MB 338656) mora se održavati u trajnoj suglasnosti s novoosnovanom zemljišnom knjigom za katastarsku općinu Subotica Podravska Nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/21-03/25

Urbroj: 541-04-01-02/2-21-5

Zagreb, 19. studenoga 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 130/2021 (1.12.2021.), Rješenje o razrješenju članice Koordinacije za sigurnost pri odobalnom istraživanju i eksploataciji ugljikovodika

VLADA REPUBLIKE HRVATSKE

2184

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), a u vezi sa člankom 10. stavkom 4. Zakona o sigurnosti pri odobalnom istraživanju i eksploataciji ugljikovodika (»Narodne novine«, br. 78/15. i 50/20.) i članka 7. stavka 1. podstavka 1. Uredbe o Koordinaciji za sigurnost pri odobalnom istraživanju i eksploataciji ugljikovodika (»Narodne novine«, br. 74/17. i 14/21.), Vlada Repub­like Hrvatske je na sjednici održanoj 24. studenoga 2021. donijela

RJEŠENJE

O RAZRJEŠENJU ČLANICE KOORDINACIJE ZA SIGURNOST PRI ODOBALNOM ISTRAŽIVANJU I EKSPLOATACIJI UGLJIKOVODIKA

Razrješuje se BARBARA ŠKEVIN IVOŠEVIĆ dužnosti članice Koordinacije za sigurnost pri odobalnom istraživanju i eksploataciji ugljikovodika, na koju je imenovana kao predstavnica Ministarstva gospodarstva i održivog razvoja.

Klasa: 080-02/21-02/114
 Urbroj: 50301-15/28-21-02
 Zagreb, 24. studenoga 2021.

Predsjednik
 mr. sc. Andrej Plenković, v. r.
### NN 130/2021 (1.12.2021.), Rješenje o imenovanju članice Koordinacije za sigurnost pri odobalnom istraživanju i eksploataciji ugljikovodika

VLADA REPUBLIKE HRVATSKE

2185

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 10. stavka 4. Zakona o sigurnosti pri odobalnom istraživanju i eksploataciji ugljikovodika (»Narodne novine«, br. 78/15. i 50/20.) i članka 5. stavka 1. Uredbe o Koordinaciji za sigurnost pri odobalnom istraživanju i eksploataciji ugljikovodika (»Narodne novine«, br. 74/17. i 14/21.), Vlada Republike Hrvatske je na sjednici održanoj 24. studenoga 2021. donijela

RJEŠENJE

O IMENOVANJU ČLANICE KOORDINACIJE ZA SIGURNOST PRI ODOBALNOM ISTRAŽIVANJU I EKSPLOATACIJI UGLJIKOVODIKA

Imenuje se SANDRA TROŠELJ STANIŠIĆ članicom Koordinacije za sigurnost pri odobalnom istraživanju i eksploataciji ugljikovodika, kao predstavnica Ministarstva gospodarstva i održivog razvoja.

Klasa: 080-02/21-01/173
 Urbroj: 50301-15/28-21-02
 Zagreb, 24. studenoga 2021.

Predsjednik
 mr. sc. Andrej Plenković, v. r.
### NN 130/2021 (1.12.2021.), Rješenje o razrješenju člana Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

2186

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 24. studenoga 2021. donijela

RJEŠENJE

O RAZRJEŠENJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Razrješuje se IVAN BARBARIĆ dužnosti člana Upravnog odbora Hrvatske agencije za malo gospodarstvo, inovacije i investicije, na koju je imenovan na prijedlog predsjednika Hrvatske gospodarske komore, zbog isteka mandata.

Klasa: 080-02/21-02/115
 Urbroj: 50301-15/28-21-02
 Zagreb, 24. studenoga 2021.

Predsjednik
 mr. sc. Andrej Plenković, v. r.
### NN 130/2021 (1.12.2021.), Rješenje o imenovanju člana Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

2187

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 24. studenoga 2021. donijela

RJEŠENJE

O IMENOVANJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Imenuje se dr. sc. TOMISLAV RADOŠ članom Upravnog odbora Hrvatske agencije za malo gospodarstvo, inovacije i investicije, na prijedlog predsjednika Hrvatske gospodarske komore.

Klasa: 080-02/21-01/174
 Urbroj: 50301-15/28-21-02
 Zagreb, 24. studenoga 2021.

Predsjednik
 mr. sc. Andrej Plenković, v. r.
### NN 130/2021 (1.12.2021.), Rješenje o imenovanju nacionalnog koordinatora za praćenje provedbe Strategije za jugoistočnu Europu 2030 Vijeća za regionalnu suradnju

Vlada Republike Hrvatske

2183

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 24. studenoga 2021. donijela

RJEŠENJE

O IMENOVANJU NACIONALNOG KOORDINATORA ZA PRAĆENJE PROVEDBE STRATEGIJE ZA JUGOISTOČNU EUROPU 2030 VIJEĆA ZA REGIONALNU SURADNJU

Imenuje se ZDENKO LUCIĆ, državni tajnik u Ministarstvu vanjskih i europskih poslova, nacionalnim koordinatorom za praćenje provedbe Strategije za jugoistočnu Europu 2030 Vijeća za regionalnu suradnju.

Klasa: 080-02/21-01/172
 Urbroj: 50301-15/07-21-02
 Zagreb, 24. studenoga 2021.

Predsjednik
 mr. sc. Andrej Plenković, v. r.
### NN 131/2021 (3.12.2021.), Pravilnik o izmjeni i dopuni Pravilnika o edukacijama, stručnim znanjima i vještinama potrebnim za komunikaciju s djetetom i odraslom osobom pravnika s položenim pravosudnim ispitom te dodatnim stručnim znanjima, vještinama i kompetencijama socijalnog radnika, psihologa i socijalnog pedagoga zaposlenog u Centru za posebno skrbništvo

Ministarstvo rada, mirovinskoga sustava, obitelji i socijalne politike

2201

Na temelju članka 19. stavka 4. Zakona o Centru za posebno skrbništvo (»Narodne novine«, br. 47/20), ministar rada, mirovinskoga sustava, obitelji i socijalne politike donio je

PRAVILNIK

O IZMJENI I DOPUNI PRAVILNIKA O EDUKACIJAMA, STRUČNIM ZNANJIMA I VJEŠTINAMA POTREBNIM ZA KOMUNIKACIJU S DJETETOM I ODRASLOM OSOBOM PRAVNIKA S POLOŽENIM PRAVOSUDNIM ISPITOM TE DODATNIM STRUČNIM ZNANJIMA, VJEŠTINAMA I KOMPETENCIJAMA SOCIJALNOG RADNIKA, PSIHOLOGA I SOCIJALNOG PEDAGOGA ZAPOSLENOG U CENTRU ZA POSEBNO SKRBNIŠTVO

Članak 1.

Članak 2. Pravilnika o edukacijama, stručnim znanjima i vještinama potrebnim za komunikaciju s djetetom i odraslom osobom pravnika s položenim pravosudnim ispitom te dodatnim stručnim znanjima, vještinama i kompetencijama socijalnog radnika, psihologa i socijalnog pedagoga zaposlenog u Centru za posebno skrbništvo (»Narodne novine« broj: 2/2021) mijenja se i glasi:

»Pravnik s položenim pravosudnim ispitom mora imati:

- edukaciju iz područja zaštite prava djece i odraslih osoba u postupcima pred sudovima i drugim tijelima, propisane zakonom kojim se uređuju obiteljski odnosi, u trajanju od minimalno 15 sati i

- temeljna znanja i vještine potrebne za komunikaciju s djetetom i odraslom osobom, koja može steći edukacijama ili programima u trajanju od minimalno 15 sati.«

Članak 2.

Iza članka 3. dodaje se članak 3a. koji glasi:

»Članak 3a.

Ako stručni radnik u vrijeme zasnivanja radnog odnosa ne ispunjava uvjete propisane člankom 2. i člankom 3. ovoga Pravilnika, dužan ih je steći u roku od godinu dana od dana zasnivanja radnog odnosa.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-04/9
 Urbroj: 524-08-01-01/4-21-4
 Zagreb, 19. studenoga 2021.

Ministar
 rada, mirovinskoga sustava,
 obitelji i socijalne politike
 Josip Aladrović, v. r.
### NN 131/2021 (3.12.2021.), Odluka o donošenju Nacionalnog plana za rad, zaštitu na radu i zapošljavanje za razdoblje od 2021. do 2027. godine i Akcijskog plana za provedbu Nacionalnog plana za rad, zaštitu na radu i zapošljavanje za razdoblje od 2021. do 2027. godine, za razdoblje od 2021. do 2024. godine

VLADA REPUBLIKE HRVATSKE

2199

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17.), Vlada Republike Hrvatske je na sjednici održanoj 2. prosinca 2021. donijela

ODLUKA

O DONOŠENJU NACIONALNOG PLANA ZA RAD, ZAŠTITU NA RADU I ZAPOŠLJAVANJE ZA RAZDOBLJE OD 2021. DO 2027. GODINE I AKCIJSKOG PLANA ZA PROVEDBU NACIONALNOG PLANA ZA RAD, ZAŠTITU NA RADU I ZAPOŠLJAVANJE ZA RAZDOBLJE OD 2021. DO 2027. GODINE, ZA RAZDOBLJE OD 2021. DO 2024. GODINE

I.

Donosi se Nacionalni plan za rad, zaštitu na radu i zapošljavanje za razdoblje od 2021. do 2027. godine i Akcijski plan za provedbu Nacionalnog plana za rad, zaštitu na radu i zapošljavanje za razdoblje od 2021. do 2027. godine, za razdoblje od 2021. do 2024. godine, u tekstu koji je Vladi Republike Hrvatske dostavilo Ministarstvo rada, mirovinskoga sustava, obitelji i socijalne politike aktom, klasa: 023-01/21-01/33, urbroj: 524-04-01-02/1-21-69, od 24. studenoga 2021.

II.

Zadužuje se Ministarstvo rada, mirovinskoga sustava, obitelji i socijalne politike da o ovoj Odluci izvijesti nadležna tijela, nositelje provedbe posebnih ciljeva iz Nacionalnog plana i mjera iz Akcijskog plana iz točke I. ove Odluke.

III.

Zadužuje se Ministarstvo rada, mirovinskoga sustava, obitelji i socijalne politike da Nacionalni plan i Akcijski plan iz točke I. ove Oduke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-42/11

Urbroj: 50301-05/14-21-6

Zagreb, 2. prosinca 2021.

Predsjednik
 mr. sc. Andrej Plenković, v. r.
### NN 132/2021 (4.12.2021.), Rješenje Ministarstva pravosuđa i uprave klasa: 013-02/21-01/15, urbroj: 514-07-03-02/01-21-03 od 4. prosinca 2021.

MINISTARSTVO PRAVOSUĐA I UPRAVE

2207

Na temelju točke III. alineje 2. Odluke Ustavnog suda Republike Hrvatske broj: U-VIIR-7346/2014 od 10. prosinca 2014. (»Narodne novine«, broj 156/14), ministar pravosuđa i uprave donosi sljedeće

RJEŠENJE

I. Utvrđuje se da je u registar birača na dan 4. prosinca 2021. u 00:00 sati upisano ukupno 3.684.467 birača hrvatskih državljana s prebivalištem u Republici Hrvatskoj.

II. Utvrđuje se da deset posto od broja iz točke I. ovog rješenja iznosi 368.446.

III. Ovo rješenje se danom donošenja objavljuje na mrežnoj stranici Ministarstva pravosuđa i uprave i dostavlja za objavu u »Narodnim novinama«.

Klasa: 013-02/21-01/15
 Urbroj: 514-07-03-02/01-21-03
 Zagreb, 4. prosinca 2021.

Ministar
 dr. sc. Ivan Malenica, v. r.
### NN 133/2021 (6.12.2021.), Uredba o prestanku važenja Uredbe o utvrđivanju najviših maloprodajnih cijena naftnih derivata

Vlada Republike Hrvatske

2211

Na temelju članka 9. stavka 2. Zakona o tržištu nafte i naftnih derivata (»Narodne novine«, br. 19/14., 73/17. i 96/19.), Vlada Republike Hrvatske je na sjednici održanoj 6. prosinca 2021. donijela

UREDBU

O PRESTANKU VAŽENJA UREDBE O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA

Članak 1.

Danom stupanja na snagu ove Uredbe prestaje važiti Uredba o utvrđivanju najviših maloprodajnih cijena naftnih derivata (»Narodne novine«, br. 112/21. i 121/21.).

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/21-03/55
 Urbroj: 50301-05/05-21-1
 Zagreb, 6. prosinca 2021.

Predsjednik
 mr. sc. Andrej Plenković, v. r.